b"\n_START_ARTICLE_\nEspet\n_START_SECTION_\nReproducci\xc3\xb3\n_START_PARAGRAPH_\nT\xc3\xa9 lloc a finals de primavera i a l'estiu. Els ous s\xc3\xb3n planct\xc3\xb2nics.\n_START_SECTION_\nAlimentaci\xc3\xb3\n_START_PARAGRAPH_\nS'alimenta essencialment de peixos per\xc3\xb2 tamb\xc3\xa9 de cefal\xc3\xb2podes i crustacis.\n_START_SECTION_\nH\xc3\xa0bitat\n_START_PARAGRAPH_\nEsp\xc3\xa8cie pel\xc3\xa0gica per sobre dels fons rocallosos i sorrencs de la zona costanera, fins als 100 m. Els joves, generalment, m\xc3\xa9s a prop del fons.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a tota la Mediterr\xc3\xa0nia (incloent-hi la Mar Negra), a l'Atl\xc3\xa0ntic Oriental (des del Golf de Biscaia fins a Sud-\xc3\xa0frica, incloent-hi Madeira) i l'Atl\xc3\xa0ntic Occidental (des de les Bermudes fins al Brasil).\n_START_SECTION_\nCostums\n_START_PARAGRAPH_\nPot formar bancs molt nombrosos quan migra. Els adults s\xc3\xb3n m\xc3\xa9s solitaris. Igual que altres pel\xc3\xa0gics, s'agrupa a l'ombra d'objectes flotants. S'apropa a la costa, sobretot a costes rocalloses, durant l'estiu i prefereix les puntes amb corrent.\n_START_SECTION_\nPesca\n_START_PARAGRAPH_\nCarn, generalment, apreciada. La seua pesca \xc3\xa9s del tipus artesanal i esportiva i es du a terme amb arts d'encerclament, tremalls de fons, l\xc3\xadnies de m\xc3\xa0 i curric\xc3\xa0. Ocasionalment, tamb\xc3\xa9, amb arts d'arrossegament._NEWLINE_La seua pesca no est\xc3\xa0 regulada ni t\xc3\xa9 talla m\xc3\xadnima legal."